Særskilt advokat

Særskilt advokat er en ordning i flere rettssystemer som innebærer at en advokat oppnevnes for å representere interessene til en part i lukkede rettsmøter, dvs. forhandlinger hvofra parten er utelukket fra å delta selv. Særskilte advokater har generelt forbud mot å diskutere bevis som er lagt frem i lukket rettsmøte med den ekskluderte parten. Ordningen blir først og fremst benyttet i saker som involverer rikets sikkerhet.

Norge
I Norge ble ordningen med særskilt advokat (eller «særskilt sikkerhetsklarert advokat») vedtatt av Stortinget i juni 2013. I Norge benyttes særskilt advokat i saker etter utlendingsloven § 133, som fastsetter at Kongen i statsråd kan bestemme at utlendinger skal få oppnevnt en særskilt advokat i saker der det føres bevis om forhold som holdes hemmelig av hensyn til rikets sikkerhet eller forholdet til fremmed stat, eller i sak om tvangsmidler ilagt av hensyn til grunnleggende nasjonale interesser. Den særskilte advokaten må oppfylle regler fastsatt i en egen forskrift, inkludert krav til sikkerhetsklarering. Meningen med en særskilt advokat er at den tiltaltes rettssikkerhet skal ivaretas når de hemmelige dokumentene om han eller henne legges frem for retten. Ved oppnevnelse av særskilt advokat skal det i utgangspunktet benyttes en advokat utpekt av Oslo tingrett, som er sikkerhetsklarert for høyeste nivå.

Referanser

Rettsvesen